stanford-oval/wikipedia huggingface dataset:
Sevastopol-Belbekin lentoasema

Sevastopol-Belbekin lentoasema eli Sevastopolin lentoasema tai Belbekin lentoasema (ukr. Міжнародний аеропорт Севастополь (Бельбек), ven. Севастополь (Бельбек), IATA: UKS, ICAO: UKFB) on Ukrainan Krimin niemimaalla Sevastopolin kaupunkipiirin alueella sijaitseva, kansainvälisiin lentoihin hyväksytty lentoasema. Siviililentotoiminta tällä alkujaan vuonna 1941 sotilaskenttänä käyttöön otetulla lentoasemalla alkoi vuonna 2002 ja jatkui vuoteen 2007 saakka.
Sevastopol-Belbekin lentoaseman sijainti Ukrainassa.
Sevastopol-Belbekin lentoaseman sijainti Ukrainan Krimin niemimaan Sevastopolissa.
Muutaman vuoden tauon jälkeen siviililentoliikenne kentälle käynnistettiin jälleen vuonna 2010 kausiluontoisesti. Reittilentoja kentälle on lähinnä kesän turistikauden aikana (huhtikuun loppupuolelta lähtien), jolloin esimerkiksi Dniproavia lentää sinne Borispolista, Kiovan naapurista. Kenttä toimi ainakin aiemmin Sevastopol-Avia (Севастополь-Авиа) lentoyhtiön kotikenttä.
Lentoasema sijaitsee linnuntietä runsas 10 kilometriä pohjoiskoilliseen Sevastopolin ydinkeskustasta, maanteitse matka on noin kolminkertainen.
Belbekin sotilastukikohta

Sevastopolin Belbekin lentoasemaa käytetään myös sotilaallisiin tarkoituksiin. Ennen Venäjän keväällä 2014 alkanutta Krimin miehitystä  sinne oli sijoittunut Ukrainan ilmavoimien 204. taktisen lentoprikaatin lentotukikohta.
Helmikuun 28. päivänä 2014 uutisoitiin, että sotilasvarustein aseistautuneet, mutta ilman joukko-osastojen tunnuksia liikkuneet ja panssaroitujen henkilökuljetusajoneuvojen tukemat venäläisjoukot (tai venäläismieliset joukot) piirittivät ja valtasivat lentoaseman pyrkien estämään ukrainalaisten hävittäjälentokoneiden lentoaseman käytön.
Vuonna 2017 uutisoitiin, että Belbekissä toimisi Venäjän federaation asevoimien 38. hävittäjälentorykmentti. Sillä oli tuolloin kaksitoita Suhoi Su-27:ää, kaksitoista Suhoi Su-27SM:ää, kolme kaksipaikkaista harjoitushävittäjä Suhoi Su-27UB:ä sekä viisi kaksipaikkaista Suhoi Su-30SM:ää. Joulukuussa 2021 uutisoitiin, että Belbekin sotilastukikohdassa toimivan 38. hävittäjälentorykmentin (38 IAP) kalustoon kuului yksi lentue Suhoi Su-27SM -hävittäjiä ja toinen lentue, joka käytti sekä Suhoi Su-27SM3 että Suhoi Su-30M2 -hävittäjiä.
Aiheesta muualla

Kuvia tai muita tiedostoja aiheesta Sevastopol-Belbekin lentoasema Wikimedia Commonsissa
Sevastopol (Belbek) (venäjäksi) (aviapages.ru)
Skyvector aeronautical charts: UKFB Sevastopol'/Bel'Bek Airport (Arkistoitu – Internet Archive) (englanniksi) (skyvector.com)
Lentokonekuvia Sevastopolin Belbekin lentoasemalta (englanniksi) (airliners.net)
Ukraine accuses Russia of 'armed invasion' after Crimea airports blockaded (englanniksi) (telegraph.co.uk)
Rossijskije vojennoslužaštšije vzjali pod kontrol aeroport Sevastopolja (venäjäksi) (lenta.ru)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Kaksipaikkainen Suhoi Su-30M2 kesän 2017 harjoituslentojen aikaan.
Ukrainan asevoimien Mikojan MiG-29 -hävittäjiä Sevastopol-Belbekin lentoasemalla.
Sotajumala / Torture Killer

| Sotajumala / Torture Killer Sotajumala & Torture Killer |
| --- | --- | --- |

Split-albumin tiedot
 Julkaistu: 12. lokakuuta 2005
 Tyylilaji: death metal
 Kesto: 12.45
 Levy-yhtiö: Woodcut Records
Listasijoitukset
  10. 
Sotajumalan muut julkaisut
| Death Metal Finland 2004 | Sotajumala / Torture Killer 2005 | Teloitus 2007 |
Torture Killerin muut julkaisut
| For Maggots to Devour 2003 | Sotajumala / Torture Killer 2005 | Swarm! 2006 |
Sotajumala / Torture Killer on kahden suomalaisen death metal -yhtyeen Sotajumalan ja Torture Killerin split-albumi, joka on julkaistu vuonna 2005. Albumi julkaistiin 500:n kappaleen rajoitettu erä 7" vinyylinä 500. CD-single -versio julkaistiin sensuroiduilla kansilla.
Kappaleet

8:15 – 4.05
Bind, Torture, Kill – 2.03
Day of Cadavers – 3.25
Defiled and Dead – 3.12
Kokoonpanot

| --- | --- |
 Sotajumala Mynni Luukkainen – laulu  Kosti Orbinski – kitara  Pete Lapio – kitara  Tomi Otsala – basso, taustalaulu  Timo Häkkinen – rummut :  Torture Killer Juri Sallinen – laulu  Tuomas Karppinen – kitara  Jari Laine – kitara, taustalaulu  Kim Torniainen – bassokitara  Tuomo Latvala – rummut
Aiheesta muualla

Sotajumala / Torture Killer Discogsissa. (englanniksi)
Albumi Sotajumala / Torture Killer Encyclopaedia Metallum -sivustolla (englanniksi)
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Torture Killer
| Tuomas Karppinen • Jari Laine • Kim Torniainen • Tuomo Latvala • Juri SallinenChris Barnes • Matti Liuke • Taneli Hatakka |
| --- | --- |
Studioalbumit:  For Maggots to Devour • Swarm! • Sewers • Phobia
EP:t:  I Chose Death
Split-albumit:  Sotajumala/Torture Killer
Katso myös:  Torsofuck • Demigod
Spartak (makeistehdas)

| Spartak |
| --- | --- |
Yritysmuoto:  osakeyhtiö OAO
Kotipaikka:  Ul. Sovetskaja 63,  246000 Homel,  Valko-Venäjä
Toimiala:  makeisteollisuus
Tuotteet:  suklaat, konvehdit, makeiset, keksit
Liikevaihto:  867 miljardia BYR eli  76,4 milj. EUR (2012)
Nettotulos:  125 miljardia BYR eli  11,0 milj. EUR (2012)
Henkilöstö:  1 998 (2012 keskimäärin)
Omistaja:  enemmistö: Valko-Venäjän valtio
Kotisivu:  www.spartak.by
Infobox OKNimi-testi OK: 
Spartak (ven. СПАРТАК СП ОАО) on Valko-Venäjän Homelissa (Gomel) päätoimipaikkaansa pitävä makeistehdas. Tämä maan suurin makeistehdas on tunnettu esimerkiksi suklaistaan, konvehdeistaan ja kekseistään. Osakeyhtiön (OAO) enemmistöomistaja on loppusyksyn 2012 toimenpiteiden jälkeen Valko-Venäjän valtio. Yhtiön palveluksessa oli vuonna 2012 noin 2 000 työntekijää.
Spartakin tehdas ja pääkonttori Gomelissa.
Yrityksen liikevaihto oli vuonna 2012 yhteensä 867 miljardia ja nettotulos 125 miljardia Valko-Venäjän ruplaa. Euroiksi muunnettuna liikevaihto oli 76,4 miljoonaa ja nettotulos 11,0 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vie osan tuotannostaan ulkomaille.
Yksityistäminen perutaan ja yhtiö kansallistetaan uudelleen

Spartakin samoin kuin Valko-Venäjän toiseksi suurimman makeis- ja suklaatehtaan Kommunarkan yksityistäminen oli pitkällä vuonna 2012. Yhtiön aiempi ja nykyinen henkilöstö oli päässyt osakkeenomistajaksi jo vuosia aiemmin. Hankittujen osakkeiden myyntirajoitusten takaraja oli tullut täyteen. Monet myivät osakkeitaan uusille omistajille, erityisesti yhdelle maasta aiemmin Yhdysvaltoihin muuttaneelle suursijoittajalle. Valko-Venäjän viranomaiset kuitenkin keskeyttivät yksityistämishankkeen niin yhtiön toimivan johdon, työntekijät kuin ulkomaalaiset sijoittajat yllättäneesti syksyllä 2012. Vuonna 1994 tehty makeistehtaan yksityistäminen oli uuden pikatulkinnan mukaan tehty laittomasti. Osakeyhtiömuotoisten Spartakin ja Kommunarkan osake-enemmistö siirrettiin valtiolle, eli yhtiöt kansallistettiin uudelleen: Valtio otti haltuunsa 60 % osuuden Spartakin ja 57 % Kommunarkan osakkeista. Valtiojohdon kehotuksesta yhtiöiden johtokunnat vapautettiin tehtävistään yhtiökokousta kuulematta. Näin mitätöitiin yhtiön osakkeenomistajien päätösvalta ja sivuutettiin Valko-Venäjän osakeyhtiöitä koskeva yrityslainsäätö, jonka mukaan tällaiset muutokset on mahdollista tehdä ainoastaan yhtiökokousten kautta. Tämän tapahtumasarjan on arveltu vieneen lukuisten sijoittajien investointihalukkuutta valkovenäläisyhtiöihin.
Aiheesta muualla

EBRD: Strategy for Belarus (12.3.2013, pdf) (englanniksi) (ebrd.com)
Diāna Potjomkina: Belarus Cannot Stay Closed for Long (2013) (englanniksi) (liia.lv)
Sound of Silence

Sound of Silence voi tarkoittaa seuraavia:
Sound of Silence, Dami Imin kappale, Australian edustaja Eurovision laulukilpailussa 2016
The Sound of Silence, Simon & Garfunkel -duon kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sound of Silence”, voi hakea sivunnimihaulla, laajalla sivunnimihaulla tai tekstihaulla.
Siansiittiötesti

Värjättyjä siittiösoluja
Siansiittiötesti on vasteperusteinen solutoksikologinen koe, jonka avulla voidaan mitata kemiallisten aineiden biologista myrkyllisyyttä sian siittiöiden avulla. Testiä on sovellettu pääasiassa toksisten ruokamyrkytys- ja hometalomikrobien tutkimiseen. Testi soveltuu erityisen hyvin biologisten myrkkyjen läsnäolon todentamiseen, sillä sian siittiöt reagoivat useisiin toksiineihin. Myrkkyvaikutukset näkyvät usein solun lamaantumisena, mikä voidaan havaita mikroskoopitarkastelussa. Sian siittiön voi odottaa oleva siittiöistä herkin reagoimaan myrkkyaltistuksille, koska sen solukalvo sisältää vain vähän kolesterolia verrattuna muiden tuotantoeläinten siittiöihin.
Siat tuottavat hyödyllisiä testisoluja biologisten myrkkyjen läsnäolon todentamiseen
Sian siittiö liikkuu mitokondrioiden tuottaman energian voimalla. Jos mitokondriot vaurioituvat, siittiö lamaantuu. Tämän vuoksi siittiöt soveltuvat mitokondriovaikutusten tutkimiseen. Siittiösolussa ei tapahdu DNA-, RNA- tai proteiinisynteesiä, joten solu ei reagoi aineisiin, joiden ensisijainen vaikutus kohdistuu solun makromolekyylisynteeseihin. Siittiöillä on useita signaaliaktivoituvia reaktioita, kuten uintinopeus, -suunta ja -tapa sekä akrosomireaktion ja kapasitaation käynnistyminen. Näitä voidaan tutkia mikroskoopilla. Akrosomin aktivoituminen on tärkeä osa monien elimistön muidenkin solujen kuin siittiöiden toiminnassa. Siittiöillä akrosomin aktivoitumiseen johtavia biokemiallisia viestintäjärjestelmiä on erityisen paljon tutkittu, koska ne ovat merkittäviä ihmisen ja tuotantoeläinten lisääntymisen kannalta. Siittiösolun ATP:n kokonaissisältöä voidaan suoraan mitata, jolloin nähdään glykolyysin ATP-tuotantoaktiivisuus sytoplasmassa ja mitokondrioissa, tai kumpikin erikseen, jos käytetään toista inhiboivia metaboliamyrkkyjä apuna. Sian siittiön plasmamembraanissa eli solukalvossa on asetyylikoliini-reseptoreita, jotka säätelevät siittiön liikkeitä. Asetyylikoliini on parasympaattisen autonomisen hermojärjestelmän impulssien välittäjäaine. Koska siittiöllä on tämä reseptori, se reagoi autonomisen hermoston välittäjäaineiden eli neurotransmitterien toimintaan vaikuttaville myrkyille, kuten esimerkiksi alfa-bungarotoksiinille. Asetyylikoliini vaikuttaa siittiöön edistämällä kalsiumionien kulkua solun ulkopuolelta solun sisään. Siittiöiltä voi näin ollen odottaa reaktioita myös ionikanaviin vaikuttaville biologisille myrkyille.
Sian siittiöitä on saatavilla kaupallisesti keinosiemennystä varten ja ne säilyvät laimennusnesteessä huoneenlämmössä toimintakykyisinä 1-2 viikkoa. Sian siittiöitä myy Suomessa esimerkiksi Faba Sika oy. Sian siittiötestiä käytetään muun muassa kosteusvauriomikrobien tuottamien toksiinien myrkyllisyysmittauksiin. Testi on kehitetty Helsingin yliopistossa.
Testin periaate

Siittiötestillä mitataan näytteen toksisuutta eli kykyä vaurioittaa solua, tarkemmin sanottuna pitoisuutta, joka lamaannuttaa puolet soluista. Pitoisuus, joka lamaannuttaa puolet soluista, on arvoltaan EC50. Tällaista testiä voidaan kutsua EC50-testiksi, joka sananmukaisesti tarkoittaa half maximal effective concentration (= puolet maksimaalisesti vaikuttavasta pitoisuudesta). Monille toksiineille on määritetty edellä mainittu arvo.
Siittiötestattuja yhdisteitä

Sian siittiötestillä on mitattu useiden toksiinien solumyrkyllisyyttä. Tähän mennessä siittiömyrkyllisimmäksi tutkituksi yhdisteeksi on osoittautunut kereulidi. Sian siittiön liikuntakyvyn halvaannuttamiseen riittää 5400 molekyyliä / siittiö, eli 77 kereulidimolekyyliä / mitokondrio. Kereulidi on tiettävästi ensimmäinen bakteerimyrkky, jonka tuhoisa annos voidaan laskea  painoyksiköiden sijasta molekyyleissä. Muita erittäin siittiömyrkyllisiä, hometaloista löytyneitä toksiineja ovat esimerkiksi valinomysiini ja amylosiini.
Ionomysiini
Sytokalasiini
Basitrasiini
Antimysiini
Siittiötestattuja yhdisteitä > Siittiömyrkyllisten yhdisteiden rakenteita

Kuvissa esitetyt molekyylit ovat erilaisten homeiden ja bakteerien tuottamia biologisesti aktiivisia yhdisteitä. Esimerkiksi antimysiini A on joidenkin streptomykeettien tuottama, biologisesti aktiivinen yhdiste. Se estää soluhengitystä siten, että elektroninsiirto sytokromista b sytokromille c estyy. Monensiini A taas on Streptomyces cinnamonensin tuottama natriumionofori. Molekyyli asettuu solukalvolle ja kuljettaa natriumioneja solukalvon "väärälle" puolelle, jolloin solukalvon sähkökemiallinen gradientti saattaa järkkyä.
Ionomysiini
Sytokalasiini
Basitrasiini
Antimysiini
Valinomysiini
Monensiini
Gramisidiini (seos)
Kalsimysiini
Siittiötestaus tekstiilien turvallisuuden tutkimisessa

Erityisesti allergiset ja herkistyneet kuluttajat voivat reagoida voimakkaasti tekstiilien sisältämiin kemikaaleihin, mutta tekstiilituotteiden turvallisuudesta on varsin vähän tietoa saatavilla. Tekstiilien käyttöturvallisuudesta saadaan kuitenkin tietoa solukokeiden avulla, joissa on käytetty muun muassa karjun siittiöitä. Solukokeilla saadaan kuitenkin suuntaa antavia tuloksia, eikä täydellistä varmuutta turvallisuudesta voida taata niiden perusteella. Siittiötesti on kuitenkin herkkä menetelmä, joka antaa arvokasta tietoa silloin, kun tutkitaan esimerkiksi täysin tuntemattomia tekstiilimateriaaleja. Siittiötestauksella on tutkittu tekstiilivärien ja värjättyjen kankaiden akuuttia toksisuutta, jolloin lyhytkestoisella analyysillä saadaan tietoa haitattomuudesta tai haitallisuudesta. Tekstiilitoksikologisissa tutkimuksessa on käytetty karjun siittiöiden lisäksi ihmisen ihosoluja (HaCaT-soluja) ja hiiren maksan syöpäsoluja (hepa-1-soluja).
Esimerkiksi useat reaktiiviväreillä värjätyt kankaat on todettu siittiömyrkyttömiksi, mutta toisaalta valkaistu, värjäämätön puuvillakangas voi olla hyvin toksinen soluille. Tekstiilin solutoksisuus johtuu kemikaaleista, joita tekstiilin prosessoinnissa on käytetty. Tämän vuoksi tekstiilin solumyrkyllisyyttä ei voida ennustaa, vaan toksisuus on todettava kokeellisesti. Tämä johtuu siitä, että tekstiilin myrkyllisyyteen vaikuttavat useat tekijät. Esimerkiksi itse kankaan käsittelyprosessi vaikuttaa kemikaalien myrkyllisyyteen: tutkimuksissa jotkut reaktiivivärit ovat osoittautuneet myrkyllisiksi vapaina kemikaaleina, mutta myrkyttömiksi tekstiilin käsittelyn jälkeen. Lisäksi kankaaseen kemiallisesti sitoutuneena aine ei välttämättä aiheuta haittaa.
Ulkomaiset tekstiilit ovat joissakin tapauksissa sisältäneet ihoa ärsyttäviä yhdisteitä.
Sketches for My Sweetheart the Drunk

| Sketches for My Sweetheart the Drunk Jeff Buckley |
| --- | --- | --- |

Studioalbumin tiedot
 Äänitetty : kesällä 1996 New Yorkissa ja keväällä 1997 Memphisisissä
 Julkaistu: 26. toukokuuta 1998
 Tuottaja(t): Nicholas Hill Tom Verlaine
 Tyylilaji: Alternative rock Pop R&B
 Kesto: 91.46
 Levy-yhtiö: Columbia Records
Jeff Buckleyn muut julkaisut
| Live from the Bataclan 1996 | Sketches for My Sweetheart the Drunk 1998 | Mystery White Boy 2000 |
Sketches for My Sweetheart the Drunk on laulaja-lauluntekijä Jeff Buckleyn postuumisti julkaistu albumi, joka julkaistiin vuonna 1998. Albumi koostuu vuosina 1996–1997 nauhoitetuista studio-/demokappaleista. Albumi sisältää kappaleita, joita Buckley oli tehnyt toiselle suunnitellulle albumilleen My Sweetheart the Drunkille. Albumin kokoamisessa toimi valvojana Buckleyn hyvä ystävä Chris Cornell.
Myöhemmin suosikeiksi albumilta ovat nousseet kappaleet "The Sky Is a Landfill", "Vancouver" ja R&B vaikutteinen "Everybody Here Wants You".
Kappaleluettelo

CD 1:
"The Sky Is a Landfill" – 5:12
"Everybody Here Wants You" – 4:48
"Opened Once" – 3:32
"Nightmares by the Sea" – 3:56
"Yard of Blonde Girls" – 4:10
"Witches' Rave" – 4:43
"New Year's Prayer" - 4:44
"Morning Theft" – 3:42
"Vancouver" – 3:15
"You & I" – 5:37
Kokonaiskesto: 43:39
CD 2:
"Nightmares by the Sea" – 3:52
"New Year's Prayer" – 4:13
"Haven't You Heard" – 4:10
"I Know We Could Be So Happy (If We Wanted to Be)" – 4:30
"Murder Suicide Meteor Slave" – 5:59
"Back In N.Y.C." – 7:41
"Gunshot Glitter" – 5:39
"Demon John" – 5:16
"Your Flesh Is So Nice" - 3:40
"Thousand Fold" – 3:40
"Satisfied Mind" – 6:00
Kokonaiskesto: 54:40
Listasijoitukset

Albumi - Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1998 | Billboard 200 | 64 |
| 1998 | Australian ARIA albumilista | 1 |
Sonya Salomaa

Sonya Salomaa vuonna 2016.
Sonya Salomaa (s. Sudbury, Ontario, Kanada) on kanadalainen näyttelijä, joka tunnetaan kotimaassaan rooleistaan televisiosarjoissa The Collector ja Durham County. Hän on näytellyt myös pienissä rooleissa televisiosarjoissa, kuten Dark Angel, L-koodi, Supernatural, Tähtiportti  ja V. Televisiosarjojen lisäksi hän on näytellyt useissa elokuvissa. Merkittävimpiin rooleihin lukeutuvat muun muassa Betty elokuvassa Black Eyed Dog ja Lean elokuvassa Thralls. Hän näytteli myös pientä roolia elokuvassa Watchmen.
Salomaa on naimisissa näyttelijä Warren Christien kanssa. He asuvat Vancouverissa ja Los Angelesissa.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli | Huomioita |
| --- | --- | --- | --- | --- |
| 2000 | 2gether | 2gether | toimittaja | televisioelokuva, kreditoimaton |
| 2002 | Croon | Croon | Cheryl | televisioelokuva |
| 2003 | House of the Dead | House of the Dead | Cynthia | nimellä Sonja Salomaa |
| 2003 | 1st to Die | 1st to Die | Melanie Brandt | televisioelokuva |
| 2003 | K-18 | After School Special | cocktail-tarjoilija |  |
| 2003 | Firefight | Firefight | Rachel |  |
| 2004 | MXP: Most Xtreme Primate | MXP: Most Xtreme Primate | Blonde | julkaistu suoraan DVD:lle |
| 2005 | Fatal Reunion | Fatal Reunion | Lynne | julkaistu suoraan DVD:lle |
| 2005 | Thralls | Thralls | Lean |  |
| 2005 | A Lover’s Revenge | A Lover’s Revenge | Ashley | televisioelokuva |
| 2006 | Ties That Bind | Ties That Bind | Courtney Allison | televisioelokuva |
| 2006 | Hollow Man – mies ilman varjoa 2 | Hollow Man II | palkintovaimo | julkaistu suoraan DVD:lle |
| 2006 | Breakdown | Breakdown | prostituoitu | lyhytelokuva |
| 2006 | The Stranger Game | The Stranger Game | Ellie Glassman | televisioelokuva |
| 2006 | Black Eyed Dog | Black Eyed Dog | Betty |  |
| 2006 | The Tooth Fairy | The Tooth Fairy | Cherise | julkaistu suoraan DVD:lle |
| 2006 | All She Wants for Christmas | All She Wants for Christmas | Ashley Aikens | televisioelokuva |
| 2007 | Christmas Caper | Christmas Caper | Savannah Cooper | televisioelokuva |
| 2008 | Odysseus & the Isle of Mists | Odysseus & the Isle of Mists | Athena |  |
| 2008 | A Teacher’s Crime | A Teacher’s Crime | Shannon | televisioelokuva |
| 2009 | Watchmen | Watchmen | Adrian Veidtin avustaja |  |
| 2009 | Malibu Shark Attack | Malibu Shark Attack | Barb | televisioelokuva |
| 2012 | Secrets of Eden | Secrets of Eden | Alice | televisioelokuva |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jakso(t) | Huomioita |
| --- | --- | --- | --- | --- | --- |
| 2000 | 2gether | 2gether: The Series | toimittaja | ”Awesomeness” |  |
| 2001 | Los Luchadores | Los Luchadores | Whelpette | ”A Good Whelp Is Hard to Find” ”Puppy Love” |  |
| 2001 | Pasadena | Pasadena | naishenkilö 1 | ”Henry’s Secret” |  |
| 2001 | Special Unit 2 | Special Unit 2 | tarjoilija | ”The Rocks” |  |
| 2001 | Dark Angel | Dark Angel | Lux | ”Two” ”Some Assembly Required” |  |
| 2002 | UC: Undercover | UC: Undercover | Jerri | ”Teddy C” |  |
| 2002 | Glory Days | Glory Days | Rosalind | ”The Lost Girls” |  |
| 2002–2003 | Andromeda | Andromeda | Aurelia (2002) Uxulta (2003) | ”The Fair Unknown” (2002) ”Soon the Nearing Vortex” (2003) |  |
| 2003 | Just Cause | Just Cause | Chrisin tyttöystävä | ”Lies, Speculation & Deception” |  |
| 2003 | Dead Like Me | Dead Like Me | Sandy | ”Rest in Peace” |  |
| 2005–2006 | The Collector | The Collector | Maya Kandinski | 26 jaksossa |  |
| 2005 | L-koodi | The L Word | Emma | ”L’Chaim” | nimellä Sonya Saloma |
| 2005–2006 | Tähtiportti | Stargate SG-1 | Athena / Charlotte Mayfield | ”Ex Deus Machina” (2005) ”Memento Mori” (2006) |  |
| 2006 | Kyle XY | Kyle XY | Allison | ”The Lies That Bind” |  |
| 2006 | Hätätila | Saved | Ellen | ”Family” |  |
| 2007–2009 | Durham County | Durham County | Traci Prager | 7 jaksossa |  |
| 2007 | Painkiller Jane | Painkiller Jane | Jennifer Towne | ”The Healer” |  |
| 2007–2008 | Flash Gordon | Flash Gordon | Lenu | ”Possession” (2007) ”Thicker Than Water” (2008) ”Ebb and Flow” (2008) ”Blame” (2008) |  |
| 2008 | About a Girl | About a Girl | Ms. Martin | ”About an All-Niter” |  |
| 2008–2009 | The Guard | The Guard | Laura Nelson | 15 jaksossa |  |
| 2010 | V | V | Mary | ”Heretic’s Fork” |  |
| 2010 | Canadian Comedy Shorts | Canadian Comedy Shorts | prostituoitu | ”Holy War Dance Party” (osassa ”Breakdown”) |  |
| 2011 | Tarkka-ampujat | Flashpoint | Marina | ”Team Player” ”The War Within” ”A Day in the Life” |  |
| 2011 | Supernatural | Supernatural | Rachel | ”Frontierland” ”The Man Who Would Be King” |  |
| 2011 | Endgame | Endgame | Sophie McGray | ”Gorillas in our Midst” |  |
| 2011 | The Haunting Hour: The Series | The Haunting Hour: The Series | äiti | ”The Perfect Brother” |  |
| 2011 | Covert Affairs | Covert Affairs | Megan Wilkons | ”Welcome to the Occupation” |  |
Aiheesta muualla

Sonya Salomaa Internet Movie Databasessa. (englanniksi)
Sotainvalidien Veljesliitto

| Sotainvalidien Veljesliitto |
| --- | --- |
 Krigsinvalidernas Brödraförbund 
Perustettu:  1940
Toimiala:  huolto- ja veljesjärjestö
Kotipaikka:  Helsinki
Toiminta-alue:  valtakunnallinen
Aiheesta muualla
Sivusto
Infobox OKNimi-testi OK: 
Liiton syyskeräys vuonna 2006 Kampissa.
Sotainvalidien Veljesliitto – Krigsinvalidernas Brödraförbund ry on 18. elokuuta 1940 perustettu Suomen sodissa vammautuneiden suomalaisten huolto- ja veljesjärjestö.